open-index/open-wikipedia-markdown huggingface dataset:
Jirži no Podebradiem

**Jirži no Kunštātas un Podebradiem** (; dzimis , miris ) bija Podebradu dinastijas Bohēmijas karalis no 1458. gada līdz savai nāvei 1471. gadā. Husītu līderis. 

Dzimis čehu augstmaņu, husītu mērenā spārna - utrakvistu, ģimenē. 1434. gadā, 14 gadu vecumā piedalījās Lipanu kaujā, kurā mērenie husīti kopā ar katoļiem sakāva taborītus. Kopā ar tēvu Jirži iekļāvās opozīcijā pret Albrehtu II kā Bohēmijas karali, atbalstot Kazimiru IV. Karadarbībā Albrehts II uzvarēja, tomēr 1439. gadā mira un par Bohēmijas karali kļuva mazgadīgais Ladislavs Postums. 

1448. gadā Jirži no Podebradiem ar piekritējiem ieņēma Prāgu un 1452. gadā kļuva par karalistes reģentu. Pēc Ladislava Postuma nāves kārtu sapulce viņu ievēlēja par Bohēmijas karali. 

Jirži no Podebradiem valdīšana noritēja opozīcijā Romas pāvestiem (iesākumā Pijam II, vēlāk Pāvilam II). Pāvils II 1461. gadā izslēdza Jirži no baznīcas un organizēja neveiksmīgu krusta karu. Ar pāvesta atbalstu Bohēmijai uzbruka arī Ungārijas karalis Māķāšs Huņadi, ieņēma Morāviju, un 1469. gadā Olomoucā kronēja sevi par Bohēmijas karali. Savukārt Prāgā kārtu sapulce pēc Jirži pieprasījuma par karaļa varas mantinieku ievēlēja Vladislavu II. Rezultātā par Bohēmijas sabiedroto kļuva Polija un imperators. Ungārijas karalis bija spiests slēgt mieru. Pats Jirži mira 1471. gadā pirms miera noslēgšanas ar Ungāriju.
Kīlungsborna

**Kīlungsborna** () ir kūrortpilsēta Vācijā Baltijas jūras krastā, Mēklenburgā-Priekšpomerānijā, uz rietumiem no Rostokas.

Lielākais kūrorts Mēklenburgā-Priekšpomerānijā. Darbojas no 19. gadsimta sešdesmitajiem gadiem. Raksturīga kūrortpilsētas arhitektūra. No Bāddoberānas uz Kīlungsbornu kursē šaursliežu vilciens *Molli*. Pati Kīlungsbornas pilsēta dibināta 1938. gadā, apvienojot trīs pašvaldības - Fulgeni, Bruntshaupteni un Ārendzē. Pilsētā atrodas Leibnica Atmosfēras fizikas institūts.

## Atsauces

## Ārējās saites

*Leibnica Atmosfēras fizikas institūts ,
Nigērijas basketbola izlase

**Nigērijas basketbola izlase** ir komanda, kas pārstāv Nigēriju tādās starptautiskās basketbola sacensībās kā olimpiskās spēles, Pasaules čempionāts un Āfrikas čempionāts. Izlases lielākais panākums ir zelts 2015. gada Āfrikas čempionātā.

Pašlaik (2023. gada februāris) Nigērijas izlase FIBA Pasaules izlašu rangā ieņem 19. vietu.

## Sasniegumi

## Atsauces

## Ārējās saites

* FIBA Profile
* Nigeria Basketball Records  at FIBA Archive
* Afrobasket — Nigeria Men National Team
Lielbritānijas sieviešu basketbola izlase

**Lielbritānijas sieviešu basketbola izlase** ir komanda, kas pārstāv Lielbritāniju tādās starptautiskās basketbola sacensībās kā olimpiskās spēles, Pasaules čempionāts un Eiropas čempionāts.

2023. gada februārī Lielbritānijas izlase FIBA Pasaules izlašu rangā bija 20. vietā.

## Sasniegumi

## Atsauces
Zemgales dalīšanas līgums

thumb|200px|Zemgales dalīšanas līguma teksts ietverts Latvijas Vēstures institūta apgāda izdotajā dokumentu krājumā "Senās Latvijas vēstures avoti" (1937-1940).

**Zemgales dalīšanas līgums** ir 1254. gada aprīlī sastādīts Latvijas viduslaiku vēsturei nozīmīgs dokuments, kas saglabājies kā latīņu valodā rakstīts pergaments.

## Līguma nozīme
Saskaņā ar šo līgumu Rīgas arhibīskapija, tās domkapituls un Livonijas ordenis sadalīja uz laiku pakļautās Zemgales pilsnovadus savā starpā. Katrā no sešiem minētajiem pilsnovadiem tika iecelts savs fogts, kurus zemgaļi padzina pēc Zemgaļu sacelšanās sākuma 1259. gadā.

## Līguma priekšvēsture
1251. gada 3. februārī pēc Vācu ordeņa neveiksmēm Zemgales un Žemaitijas iekarošanā, Romas pāvesta Inocenta IV kūrija nolēma, ka Zemgales bīskapija ir likvidējama un tās teritorija pievienojama Rīgas bīskapijai, tomēr vēlāk tika nolemts jau agrāk kristītās Upmales, gan agrāk ķēniņam Viestardam pakļautos Zemgales pilsnovadus sadalīt starp trīs Livonijas feodālajiem senioriem — Rīgas arhibīskapu, domkapitulu un Vācu ordeni.

## Dokumenta teksts
thumb|200px|Zemgales dalīšanas līgums ar Rīgas virsbīskapa Alberta, Vācu mestra Eberharda, Rīgas domkapitula prāvesta Hermaņa, kā arī liecinieku zīmoɡiem.
"1254. gada aprīlī Rīgas bīskaps Alberts II,  Rīgas domkapitula prāvests Hermanis un Vācu ordeņa virsmestra vietnieks, vācu mestrs [Sainas] Eberhards apliecināja, ka saskaņā ar pāvesta rīkojumu par Zemgales [bīskapijas] dāvināšanu un dalīšanu viņi laimējot sadalījuši Zemgali trīs daļās, proti: 
# Bīskapam piekritusi Silene un Žagare, domkapitulam Dobene un Spārnene, Vācu ordenim Tērvete un Dobele; 
# Katrs zemes kungs ieguvis savu daļu ar desmito tiesu, patronāta un citām tiesībām un laicīgiem ienākumiem, izņemot vienīgi arhibīskapam un arhidiakonam rezervētās tiesības; 
# Neviens no trim partiem nedrīkstēja otra daļā viņam par ļaunu iegūt īpašumus ar pirkumu vai citu tiesisku darījumu.

## Līgumā minētie vietvārdi
* *Estonia* — Igaunija,
* *Livonia* — Livonija,
* *Prutia* — Prūsija,
* *Semigallia* — Zemgale,
* *Sillene et Sagera* — Silene un Žagare,
* *Dubene et Sparnene* — Dobene un Spārnene,  
* *Tervethene et Dubelene* — Tērvetene un Dobelene.

## Ārējās saites
* Zemgales dalīšanas līguma latīniskais oriģināls Herdera institūta mājas lapā

## Atsauces
Apšaude kinoteātrī Ororā

**Apšaude kinoteātrī Ororā** notika 2012. gada 20. jūlijā Denveras priekšpilsētas Ororas kino kompleksā, ASV, kad vīrietis gāzmaskā filmas "Tumšais bruņinieks atgriežas" pirmizrādes laikā aktivizēja gāzes granātu un pēc tam sāka šaut uz skatītājiem, nogalinot 12 un ievainojot aptuveni 59 cilvēkus.

Pēc apšaudes kinoteātra autostāvvietā iespējamais apšaudes rīkotājs, 24 gadus vecs vīrietis, tika aizturēts. Viņš bija bruņojies ar šaujamieročiem, sprāgstvielām un apvilcis bruņuvesti.
## Ārējās saites
;Nozieguma vietas kartes
* Map of theater, parking lot, and diagram of the charges at *[[The Washington Post]]*
* Map of theater, suspect's apartment, and hospitals at *[[The Denver Post]]*
* Map and photographs of crime scene at *[[The New York Times]]*
;Fotogrāfijas
* "Aurora Colorado theater shooting: The Big Picture", *[[The Boston Globe]]*. July 23, 2012.
Minna Kaupi

**Minna Kaupi** (; dzimusi  Asikalā) ir Somijas orientieriste, izcīnījusi 9 zelta medaļas Pasaules čempionātos orientēšanās sportā laikā no 2006. līdz 2012. gadam, tādējādi viņa ir viena no titulētākajām mūsdienu orientieristēm. Piecas no M. Kaupi pasaules zelta medaļām ir izcīnītas stafetē, tāpat viņa 2007. gadā ar savu klubu *Asikkalan Raikas* izcīnīja uzvaru prestižākajās sieviešu stafešu sacensībās Venla. 2010. gadā atzīta par Somijas "Gada sportisti".

Pēc 2015. gada Pasaules čempionāta orientēšanās sportā M. Kaupi paziņoja par elites sportistes karjeras pārtraukšanu.

M. Kaupi ir cēlusies no Asikalas, bet tagad dzīvo Jiveskilē. Viņai bijušas ilgstošas attiecības ar Somijas izlases orientieristu Pasi Ikonenu, bet šobrīd pāris izšķīries.

## Atsauces

## Ārējās saites
* Minna Kaupi *World of O Runners*
Iekaisums

[thumb|250px|Akūts mandeļu iekaisums — angīna jeb [tonsilīts]]
**Iekaisums** () ir patoloģisks process — atbildes reakcija uz organisma audu bojājumu vai patogēna kairinātāja (ķīmiska, bioloģiska vai cita rakstura) iedarbību. Iekaisumā no audiem tiek aizvadīti bojājumā radušies produkti un (iespēju robežās) paši kairinātāji, kā arī notiek audu atjaunošanās bojājuma vietā.

Iekaisumu regulē tā saucamie iekaisuma mediatori — histamīns un serotonīns. Tajā piedalās arī citokīni (bradikinīns, kallikreīns, interleikīns-1, audzēju nekrozes faktors) un asinsreces sistēma (fibrīns, Hāgemana faktors), komplementa sistēma un asinsķermenīši (leikocīti, limfocīti, makrofāgi). Bojātajos audos pastiprinās brīvo radikāļu veidošanās.

Dažādu iekaisumu nosaukumus latviešu valodā mēdz veidot, bojātā orgāna grieķiskajam vai latīniskajam nosaukumam pievienojot izskaņu "-īts" — dermatīts (ādas iekaisums), gastrīts (kuņģa iekaisums), neirīts (nervu iekaisums) u. tml. Dažiem iekaisumiem ir atšķirīgi nosaukumi, piemēram, pneimonija — plaušu iekaisums vai angīna — mandeļu iekaisums.

## Klīniskā aina
Iekaisuši audi ir hiperēmiski (sasārtuši paplašināto asinsvadu dēļ), tiem raksturīga paaugstināta temperatūra (lielāka iekaisuma gadījumā var būt paaugstināta visa ķermeņa temperatūra) un audu tūska (hiperosmijas — paaugstināta osmotiskā spiediena — dēļ). Tā kā iekaisuma rajonā ir pazemināta skābekļa padeve (hipoksija), tad audiem piemīt paaugstināts skābums (vietēja acidoze). Iekaisuma perēklis parasti ir sāpīgs, jo tūskas dēļ tiek saspiesti nervu gali. Iekaisušā orgāna funkcijas ir traucētas.

## Iekaisumu tipi
Iekaisums var būt akūts (līdz 2 nedēļām) un hronisks (pat visas dzīves ilgumā, ar periodiskiem saasinājumiem un remisijām).

Katram iekaisumam mēdz būt 3 stadijas: alterācijas stadija (audu un šūnu bojājums), eksudācijas stadija (šķidruma un asins šūnu nonākšana no asinsvadiem audos) un proliferācijas jeb produktīvā stadija (šūnu vairošanās un audu veseluma atjaunošanās).

Eksudatīvos iekaisumus sīkāk iedala serozos, fibrinozos, strutainos, hemorāģiskos, katarālos u.c. veidos.

## Prognoze
Prognoze ļoti atkarīga no iekaisuma veida un laicīgas medicīniskās palīdzības.

## Ārējās saites

* Iekaisums
Timora

**Timora** () ir sala dienvidaustrumu Āzijā, lielākā no Mazajām Zunda salām. Dienvidos to apskalo Timoras jūra, ziemeļos — Savu jūra un Vetaras šaurums. Tā ir sadalīta starp divām valstīm — Indonēziju un Austrumtimoru. Salas nosaukums ir radies no vārda "timur", kas malajiešu valodā nozīmē "austrumi" — sala atrodas Mazo Zunda salu austrumu galā.

## Ārējās saites
Parafīns

thumb|250px|Parafīna granulas
**Parafīns** (, no  — 'maz' un *affinis* — 'radniecīgs') ir vaskam līdzīgs, ķīmiski samērā inerts (no tā cēlies arī tā nosaukums) baltas krāsas piesātināto ogļūdeņražu jeb alkānu maisījums. "Parafīni" ir arī novecojis alkānu nosaukums. Parasti parafīna sastāvā ir alkāni ar formulām С18Н38 līdz С35Н72. Parafīna kušanas temperatūra ir 40—65 °C, blīvums 0,880—0,915 g/cm³ (15 °C temperatūrā). Grūtāk kūstošo parafīna frakciju (kuras sastāvā ir alkāni ar vairāk nekā 35 oglekļa atomiem), sauc par cerezīnu.

## Iegūšana
Iegūst galvenokārt no naftas. Pirmo reizi ieguvis vācu ķīmiķis Karls fon Reihenbahs. Var iegūt arī no ozokerīta un citām ogļūdeņražus saturošām izejvielām.

## Izmantošana
Parafīnu lieto sveču izgatavošanai un kā smērvielu (slīdošu koka detaļu ieziešanai, arī kā slēpju ziedi); sajauktu ar benzīnu var izmantot pretkorozijas pārklājumiem. No parafīna iegūst vazelīnu. Medicīnā izmanto sildošiem aplikumiem (skatīt parafinoterapija). Izmanto arī kā pārtikas piedevu **E905**.

Radiotehnikā lieto elektrotehniskā papīra piesūcināšanai, kuru izmanto kondensatoru izgatavošanā un transformatoru tinumu izolēšanai. Ar parafīnu mēdz apstrādāt bezkarkasa induktivitātes spoles, lai pasargātu tās no vibrācijām un mikrofona efekta. Izmanto arī citur, kur nepieciešama laba elektriskās izolācijas spēja, mazi maiņstrāvas zudumi, zemas izmaksas un iespēja atbrīvoties no pārklājuma, to vienkārši uzsildot.

## Skatīt arī
* Vaski
* Stearīns

## Atsauces
Štefans Ružička

**Štefans Ružička** (; dzimis 1985. gada 17. februārī) ir slovāku hokejists, labās malas uzbrucējs. Pašlaik (2015) Ružička spēlē Čehijas Ekstralīgas vienībā HK Tržineca.

## Spēlētāja karjera
Profesionāļa karjeru Ružička uzsāka 2001.—02. gada sezonā, kad debitēja Slovākijas Ekstralīgas kluba HK Nitra rindās. Tiesa, sezonas izskaņā komanda izkrita uz zemāku līgu, taču Ružička kluba rindās turpināja spēlēt.

2003. gada vasarā uzbrucējs pārcēlās uz Ziemeļameriku, nākamo sezonu aizvadot Ontārio hokeja līgas kluba Ouensaundas "Attack" sastāvā, divas spēles aizvadot arī AHL klubā Filadelfijas "Phantoms". Ouensaundā hokejists aizvadīja arī 2004.—05. gada sezonu, taču 2005.—06. gadā Ružička spēlēja "Phantoms" rindās, sezonas gaitā ar vienu aizvadītu spēli debitējot arī NHL kluba Filadelfijas "Flyers" sastāvā.

2006.—07. gada sezonā hokejists "Flyers" aizvadīja jau 40 spēles, taču 2007.—08. gada sezonā tās bija vairs vien 14 spēles.

2008. gada vasarā Ružička atgriezās Eiropā, pievienojoties KHL klubam Maskavas "Spartak". "Spartak" Ružička aizvadīja nākamās četrarpus sezonas līdz 2012.—13. gada sezonas vidū tika aizmainīts uz Ufas "Salavat Julajev" rindām.

2013.—14. gada sezonas pirmajā pusē tika aizmainīts uz Omskas "Avangard" rindām.

Slovākijas hokeja izlases rindās spēlējis 2009. un 2011. gada Pasaules čempionātos.

## Ārējās saites
Alešs Hemskis

**Alešs Hemskis** (; dzimis 1983. gada 13. augustā) ir bijušais čehu hokejists, labās malas uzbrucējs, Čehijas hokeja izlases dalībnieks. Karjeras laikā aizvadījis 845 spēles Nacionālajā hokeja līgā.

## Spēlētāja karjera
Profesionāļa karjeru Hemskis uzsāka 1999.—2000. gada sezonā, kad aizvadīja četras debijas spēles Čehijas Ekstralīgas kluba HC Pardubice rindās. Jau nākamajā vasarā hokejists devās uz Ziemeļameriku, nākamās divas sezonas aizvadot QMJHL klubā Holas "Olympiques".

2002.—03. gada sezonas ievadā hokejistam izdevās izcīnīt vietu NHL kluba Edmontonas "Oilers" pamatsastāvā, laukumā izejot 59 spēlēs. 2004.—05. gada NHL sezonas lokauta laikā Hemskis atgriezās HC Pardubices rindās, izcīnot Čehijas čempiona titulu, taču tad atgriezās "Oilers", aizvadot savu rezultatīvāko NHL sezonu, to noslēdzot ar 77 punktiem 81 spēlē un "Oilers" rezultatīvākā spēlētāja titulu.

2006. gada vasarā hokejists noslēdza jaunu, sešus gadus ilgu līgumu ar "Oilers". 2009.—10. gada sezonā traumas dēļ Hemskis aizvadīja vien 22 spēles. Traumas hokejistu turpināja mocīt arī nākamās divas sezonas.

Čehijas hokeja izlases rindās izcīnījis bronzas medaļu 2006. gada olimpiskajās spēlēs, kā arī piedalījies 2005., 2009. un 2012. gada Pasaules čempionātos, 2005. gadā izcīnot zelta, bet 2012. gadā — bronzas medaļas.

2014. gadā Hemskis tika aizmainīts uz Otavas "Senators", taču vasarā nonāca jau Dalasas "Stars" sastāvā. "Stars" rindās aizvadīja trīs sezonas, līdz 2017. gada vasarā noslēdza viena gada līgumu ar Monreālas "Canadiens". Nākamajā sezonā tās rindās aizvadīja vien septiņas spēles.

## Ārējās saites
Nikolajs Habibuļins

**Nikolajs Habibuļins** (; dzimis 1973. gada 13. janvārī) ir bijušais krievu hokejists, vārtsargs. Karjeras laikā aizvadījis 18 sezonas Nacionālajā hokeja līgā, 2004. gadā kopā ar Tampabejas "Lightning" izcīnot Stenlija kausu. Četras reizes spēlējis līgas Zvaigžņu spēlē. Izcīnījis olimpisko spēļu zelta un bronzas medaļas.

## Spēlētāja karjera
Profesionāļa karjeru Habibuļins uzsāka 1988.—89. gada sezonā, kad debitēja PSRS hokeja līgas kluba Sverdlovskas "Avtomobilist" sastāvā. 1991.—92. gada sezonā hokejists divas spēles aizvadīja arī Maskavas CSKA sastāvā, nākamajās divās sezonās viņa spēles laikam komandā vienīgi pieaugot.

1993.—94. gada sezonas vidū Habibuļins pārcēlās uz Ziemeļameriku, spēlējot IHL. 1994.—95. gada sezonā hokejists aizvadīja 26 spēles Vinipegas "Jets" rindās. 1996. gada vasarā, "Jets" franšīzei pārceļoties uz Fīniksu, jaunizveidotajā Fīniksas "Coyotes" savu karjeru turpināja arī Habibuļins.

Pēc 1998.—99. gada sezonas noslēguma Habibuļins iesaistījās konfliktā ar "Coyotes" par viņa līguma nosacījumiem, kā rezultātā aizvadīja visu 1999.—2000. gada sezonu IHL.

2000.—01. gada sezonas izskaņā hokejists tika aizmainīts uz Tampabejas "Lightning" vienību. 2003.—04. gada sezonā Habibuļins kopā ar "Lightning" izcīnīja Stenlija kausu. 2004.—05. gada NHL sezonas lokauta laikā Nikolajs spēlēja Krievijas Superlīgas kluba Kazaņas "Ak Bars" sastāvā.

Savu karjeru Habibuļins turpināja Čikāgas "Blackhawks" rindās, kas ar hokejistu noslēdza līgumu pirms 2005.—06. gada sezonas sākuma, padarot viņu par augstāk apmaksāto vārtsargu visā NHL. Pirmā sezona "Blackhawks" rindām hokejistam gan izvērtās pagalam nesekmīga, noslēdzot to ar 3,35 vidēji spēlē ielaistiem vārtiem. 2009. gada vasarā Habibuļins noslēdza līgumu uz četriem gadiem ar Edmontonas "Oilers" vienību. 2013. gada jūlijā noslēdza viena gada līgumu ar Čikāgas "Blackhawks", tās sastāvā nākamajā sezonā laukumā dodoties vien četrās spēlēs. 2015. gada novembrī oficiāli paziņoja par karjeras beigšanu.

NVS hokeja izlases rindās kļuvis par 1992. gada olimpisko čempionu, taču Krievijas izlases rindās 2002. gadā izcīnījis Olimpisko bronzas medaļu.

## Ārējās saites
Klimts

**Klimts** var būt:
* Ernsts Klimts (*Ernst Klimt*) — austriešu mākslinieks (1864—1892);
* Gustavs Klimts (*Gustav Klimt*) — austriešu mākslinieks (1862—1918).
Raiens Smits

**Raiens Smits** (; dzimis 1976. gada 21. februārī) ir bijušais kanādiešu hokejists, kreisās malas uzbrucējs. Savas karjeras laikā aizvadīja 19 sezonas Nacionālajā hokeja līgā, no kurām vairumu Edmontonas "Oilers" sastāvā. Kanādas hokeja izlases rindās kļuvis par 2002. gada Olimpisko spēļu čempionu.

## Spēlētāja karjera
Pēc vairākām Rietumu hokeja līgā aizvadītām sezonām savu profesionālo karjeru Smits uzsāka 1994.—1995. gada sezonā, kad debitēja NHL kluba Edmontonas "Oilers" rindās. Nākamajā sezonā hokejists "Oilers" rindās aizvadīja jau 48 spēles, taču 1996.—1997. gada sezonā bija otrs rezultatīvākais komandas spēlētājs aiz Daga Vīta.

Sākot ar 2000.—2001. gada sezonu, kad Vīts bija aizmainīts, Smits uzņēmās arvien lielāku lomu uzbrukumā, paralēli uzsākot pildīt arī kapteiņa palīga funkcijas. 2002.—2003. gada sezona bija pirmā, ko hokejists noslēdza kā rezultatīvākais "Oilers" spēlētājs. 2005.—2006. gada sezonā komanda sasniedza Stenlija kausa finālu, kurā gan piekāpās Karolīnas "Hurricanes" vienībai.

2006.—2007. gada sezonas otrajā pusē Smits tika aizmainīts uz Ņujorkas "Islanders" vienību, taču jau nākamajā vasarā noslēdza piecu gadu līgumu ar Kolorādo "Avalanche" vienību, pēc 2008.—2009. gada sezonas tiekot aizmainīts uz Losandželosas "Kings". 2011. gada vasarā "Kings" aizmainīja Smitu atpakaļ uz Edmontonas "Oilers". "Oilers" rindās uzbrucējs aizvadīja trīs sezonas un 2014. gada 11. aprīlī paziņoja par karjeras beigšanu.

Kanādas hokeja izlases rindās Smits kļuva par 2002. gada olimpisko čempionu, Olimpiādē piedalījies arī 2006. gadā. Smits spēlējis arī astoņos Pasaules čempionātos, 2003. un 2004. gadā izcīnot zelta, bet 2005. gadā — sudraba medaļas.

## Ārējās saites
Hokejs 1992. gada ziemas olimpiskajās spēlēs

**[[1992. gada ziemas olimpiskās spēles|1992. gada Albērvilas ziemas olimpisko spēļu]] sacensības [[Hokejs olimpiskajās spēlēs|hokejā]]** norisinājās no 1992. gada 8. līdz 23. februārim *[[Méribel Ice Palace]]* hallē

## Medaļu kopvērtējums
### Tabula

## Vīriešu turnīrs
### Laureāti

### Pirmā kārta
#### A grupa

#### B grupa

### Medaļu kārta

### Kopvērtējuma tabula

### Labākie spēlētāji
#### Rezultatīvākie spēlētāji
Čeļabinskas "Chelmet"

**Čeļabinskas "Chelmet"** ir hokeja komanda, kas dibināta 1948. gadā un bāzēta Čeļabinskā, Krievijā. "Chelmet" pašlaik spēlē Krievijas Augstākajā līgā.

## Ārējās saites
* Komandas oficiālā mājaslapa 
* Eliteprospects.com lapa
Aleksejs Žamnovs

**Aleksejs Žamnovs** (; dzimis ) ir bijušais krievu hokejists, centra uzbrucējs. Savas karjeras laikā aizvadījis 13 sezonas Nacionālajā hokeja līgā, kā arī izcīnījis visu olimpisko medaļu komplektu.

Pašlaik (2012) Žamnovs ir Kontinentālās hokeja līgas kluba Mitišču "Atlant" ģenerālmenedžeris. Iepriekš vairākus gadus bija arī Čehovas "Vitjaz" ģenerālmenedžeris.

## Spēlētāja karjera
Profesionāļa karjeru Žamnovs uzsāka 1988.—89. gada sezonā, kad debitēja PSRS hokeja līgas kluba Maskavas "Dinamo" sastāvā. "Dinamo" rindās hokejists aizvadīja vēl nākamās trīs sezonas, līdz pārcēlās uz Ziemeļameriku.

1992.—93. gada sezonā hokejists pievienojās NHL klubam Vinipegas "Jets", jau savu debijas sezonu noslēdzot kā trešais komandas rezultatīvākais spēlētājs aiz Tēmu Selennes un Fila Hauslija. 1994.—95. gada sezona Žamnovam bija īpaši veiksmīga, jo ar 65 punktiem 48 spēlēs (sezona bija saīsināta lokauta dēļ) hokejists bija trešais rezultatīvākais visā līgā.

1996. gada vasarā hokejists tika aizmainīts uz Čikāgas "Blackhawks" vienību, tās rindās spēlējot līdz pat 2003.—04. gada sezonas otrajai pusei. 2002.—03. un 2003.—04. gada sezonās Žamnovs pildīja arī "Blackhawks" kapteiņa funkcijas, taču tad tika aizmainīts uz Filadelfijas "Flyers" vienību.

2004.—05. gada NHL sezonas lokauta laikā Žamnovs spēlēja Krievijas Augstākās līgas kluba Čehovas "Vitjaz" rindās, taču 2005. gada vasarā pievienojās Bostonas "Bruins" rindām, kurā aizvadīja 24 spēles un noslēdza profesionālā spēlētāja karjeru.

## Ārējās saites
Starptautiskā hokeja līga (1945—2001)

**Starptautiskā hokeja līga** () bija profesionāla hokeja līga, kas pastāvēja starp 1945. un 2001. gadu un kurā spēlēja ASV un Kanādas komandas. Atsevišķi NHL klubi IHL izmantoja kā alternatīvu, kur veidot savus fārmklubus. Pēc līgas pastāvēšanas beigām sešas no tās komandām iekļāvās AHL.

## Ārējās saites
* Līgas statistikas arhīvs
Dānijas hokeja līga

**Dānijas hokeja līga** (pazīstama arī ar tās oficiālo dāņu nosaukumu ***Metal Ligaen***) ir Dānijas spēcīgākā hokeja līga, kas dibināta 1954. gadā. Līgas uzvarētāja izcīna Dānijas čempiones titulu.

## Pašreizējās komandas (2024)

* Olborgas "Pirates"
* *[[Esbjerg Ishockey]]*
* Frederikshavnas "White Hawks"
* Herningas "Blue Fox"
* Herlevas "Eagles"
* Odenses "Bulldogs"
* Rodovres "Mighty Bulls"
* *[[Rungsted Ishockey]]*
* *[[SønderjyskE Ishockey]]*

## Līgas čempiones (nepilns uzskaitījums)

## Ārējās saites
*Līgas oficiālā mājaslapa
Neibūkova

**Neibūkova** () ir pilsēta Vācijā Baltijas jūras krastā, Mēklenburgā-Priekšpomerānijā, uz rietumiem no Rostokas.

Arheologa Heinriha Šlīmaņa (*Heinrich Schliemann*, 1822—1890) dzimtā pilsēta.

## Atsauces

## Ārējās saites
Tēterova

**Tēterova** () ir pilsēta Vācijā, Mēklenburgā-Priekšpomerānijā, uz dienvidaustrumiem no Rostokas. Pilsētā atrodas 1215. gadā celtā Pētera un Pāvila vālās romānikas/agrās gotikas baznīca. Saglabājušies divi no bijušajiem pilsētas aizsardzības mūra vārtiem.

## Atsauces

## Ārējās saites
1984. gada vasaras olimpisko spēļu boikots

** [[olimpisko spēļu boikoti|boikots]]** bija nākamais solis pēc ASV vadītā 1980. gada vasaras olimpisko spēļu boikota. Boikotā piedalījās 14 Austrumu bloka valstis un sabiedrotie, ieskaitot PSRS, Kubu un Austrumvāciju (bet ne Rumāniju). PSRS par boikotu paziņoja , minot drošības apsvērumus un "šovinistisku noskaņojumu un izplatīto pretpadomju histēriju ASV". Boikota dalībnieces piedalījās Sadraudzības spēlēs.

## Boikota dalībnieces
Valstis sarindotas kārtībā, kādā paziņoja par boikotu.
*
*
*
*
*
*
*
*
*
*
*
*22x20px|border|Valsts karogs: Dienvidjemena Dienvidjemena
*
*
*

## Skatīt arī
* 1984. gada vasaras olimpiskās spēles
* 1980. gada vasaras olimpisko spēļu boikots

## Atsauces
1980. gada vasaras olimpisko spēļu boikots

** [[olimpisko spēļu boikoti|boikots]]** bija daļa no ASV uzsāktām darbībām, protestējot pret Padomju Savienības iebrukumu Afganistānā. Pēc četriem gadiem PSRS un vairākas citas valstis boikotēja , kas norisinājās Losandželosā, tādējādi protestējot pret ASV attieksmi pret PSRS. 29 no boikotējošajām valstīm piedalījās citās sacensībās *Liberty Bell Classic*, plašāk zināmas kā Olimpiskā boikota spēles, kas notika Pensilvānijas Universitātē, Filadelfijā.

1980. gada olimpiskajās spēlēs kopumā nepiedalījās 65 valstis, kas tika uzaicinātas piedalīties. Tomēr ne visas boikotēja tās, dažas no tām nepiedalījās finansiālu grūtību dēļ.

## Boikota dalībnieces

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Skatīt arī
* 1980. gada vasaras olimpiskās spēles
* 1984. gada vasaras olimpisko spēļu boikots

## Atsauces
Starptautiskā hokeja līga

**Starptautiskā hokeja līga** var būt:
* Starptautiskā hokeja līga (1992—1996) — Austrumeiropā bāzēta profesionāla hokeja līga
* Starptautiskā hokeja līga (1945—2001) — Ziemeļamerikā bāzēta profesionāla hokeja līga
Laila Robiņa

**Laila Robiņa** (dzimusi ), pazīstama kā ***Laila Robins***, ir latviešu izcelsmes ASV teātra, TV un kino aktrise. Viņu uzskata par pazīstamāko latviešu aktrisi Holivudā.

## Dzīves gājums
Dzimusi 1959. gada 14. martā Sentpolā, Minesotas štatā, ķīmiķa Jāņa Robiņa un viņa sievas Brigitas (dzim. Švarcas) četru bērnu ģimenē. Viņai ir trīs māsas Daina, Baiba un Zaiga. Kopā ar vecākiem apmeklēja Latviju jau 1982. gadā.

Viņa mācījās Jeila Universitātes drāmas skolā un Viskonsinas Universitātē Oklērā. Debitēja filmā *A Walk on the Moon* (1987), lielākās lomas filmās *An Innocent Man* (1989), *Welcome Home, Roxy Carmichael* (1990), *Trial: The Price of Passion* (1992), *Oxygen* (1999). Lielākos panākumus guvusi ar savām teātra lomām izrādēs "Venēcijas tirgonis" (*Joe A. Callaway Award*, 1995), *Mrs. Klein* un *Frozen*. TV seriālā "Soprano ģimene" (*The Sopranos*) viņa tēloja Līviju Soprāno jaunībā (epizodēs 1999, 2001). 2004. gadā piedalījusies vienā seriāla "Sekss un lielpilsēta" sērijā. 2014. gadā tēlojusi Martas Boidas lomu divpadsmit TV seriāla "Svešais starp savējiem" sērijās.

2022. gadā Robiņa pievienojās AMC drāmas seriāla Staigājošie miroņi dalībniekiem, Sadraudzības gubernatores Pamelas Miltones lomā.

No 2019. gada līdz 2024. gadam piedalījās Amazon Prime Video satīriskajā supervaroņu seriālā The Boys pulkvedes Greisas Melorijas lomā.

## Balvas
* *Actors' Equity Foundation Joe A. Callaway Award* (1995)
* *Jefferson Award*
* *Drama League Award*
* *Helen Hayes* balva (nominācija; 1997)
* *Lucille Lortel* balva (nominācija; 2004)

## Atsauces

## Ārējās saites

* List of stage credits and other information (angliski)
* Varbūt tāpēc, ka esmu latviete. Dita Rietuma, Sestdiena, ''diena.lv'' 2012. gada 20. jūlijā (foto)
Dimetilsulfāts

**Dimetilsulfāts** ((CH3O)2SO2) ir sērskābes dimetilesteris (ūdeņraža atomi skābes molekulā aizvietoti ar metilgrupām), spēcīgs alkilējošs aģents. Dimetilsulfāts ir bezkrāsains eļļains šķidrums ar kušanas temperatūru −26&nbsp;°C, vārās pie 188,5&nbsp;°C. Nedaudz šķīst ūdenī (2,8%), labi — organiskajos šķīdinātājos. Dimetilsulfāta formulu bieži raksta arī kā (CH3)2SO4 vai Me2SO4, kur Me nozīmē metilgrupu.

## Iegūšana
Iegūst no metilspirta un 60% oleuma, vielu maisījumu destilējot vakuumā. Procesā vispirms rodas metilsērskābe, kura sadalās par sērskābi un dimetilsulfātu:
: 2CH3HSO4 → H2SO4 + (CH3)2SO4

Laboratorijā dimetilsulfātu var iegūt, vienkārši esterificējot sērskābi ar metanolu:
: 2CH3OH + H2SO4 → (CH3)2SO4 + 2H2O

Dimetilsulfāts rodas metilnitrīta reakcijā ar metilhlorsulfonātu:
: CH3ONO + (CH3)OSO2Cl → (CH3)2SO4 + NOCl

Viena no rūpnieciskām dimetilsulfāta iegūšanas metodēm ir dimetilētera reakcija ar sēra trioksīdu nepārtrauktā procesā:
: (CH3)2O + SO3 → (CH3)2SO4

Vēl viens ērts dimetilsulfāta iegūšanas paņēmiens ir hlorsulfonskābes reakcija ar metanolu:
: CH3OH + HOSO2Cl → (CH3)2SO4 + HCl↑ 

## Izmantošana
Plaši izmanto organiskajā sintēzē kā efektīvu alkilējošu aģentu.

## Atsauces
"Melno spēka" salūts 1968. gada vasaras olimpiskajās spēlēs

[thumb|Medaļu ieguvēji 1968. gada vasaras olimpisko spēļu 200 metru distancē (no kreisās puses): [Pīters Normens, Tomijs Smits un Džons Karloss]]
**"Melno spēka" salūts ** bija divu amerikāņu vieglatlētu Tomija Smita un Džona Karlosa protests ar melnā cimdā ietērptu paceltu dūri jeb "Melno spēka" sveicienu 200 m apbalvošanas ceremonijas laikā Mehiko olimpiskajā stadionā ASV himnas skanēšanas laikā. Šis notikums bija viens no atklātākajiem politiskajiem paziņojumiem mūsdienu olimpisko spēļu vēsturē.

Austrālietis Pīters Normens izrādīja atbalstu amerikāņu sportistiem ar sporta tērpam pieliktu olimpiskā cilvēktiesību projekta nozīmīti (šādas nozīmītes bija piespraustas arī pārējiem šīs disciplīnas medaļniekiem). Abus amerikāņus izraidīja no olimpiskajām spēlēm, viņiem aizliedza dalību olimpiskajās spēlēs arī nākotnē.

## Atsauces

## Ārējās saites
* ''1968 Olympics: The divided legacy of black power''
* ''1968: Black athletes make silent protest''
Pīters Normens

**Pīters Džordžs Normens** (; dzimis , miris ) bija austrāliešu vieglatlēts.

Karjeras laikā viņš izcīnīja sudraba medaļu  200 m distancē. Olimpisko spēļu apbalvošanas ceremonijas laikā viņš ar sporta tērpam pieliktu olimpiskā cilvēktiesību projekta nozīmīti (šādas nozīmītes bija piespraustas arī pārējiem šīs disciplīnas medaļniekiem) izrādīja atbalstu amerikāņu vieglatlētiem, 200 m zelta un bronzas medaļu laureātiem Tomijam Smitam un Džonam Karlosam viņu veiktajā protestā pret rasismu. Tas ir palicis kā simbolisks moments afroamerikāņu cilvēktiesību kustības vēsturē.

P. Normena uzstādītais rezultāts 200 m distancē (20,06 s) joprojām ir Austrālijas rekords šajā distancē. Šajā disciplīnā viņš arī vairākas reizes kļuva par valsts čempionu.

## Atsauces

## Ārējās saites

* ''The other man on the podium''
Bicova

**Bicova** () ir pilsēta Vācijā, Mēklenburgā-Priekšpomerānijā, uz dienvidiem no Rostokas. Pilsēta atrodas pie Nēbeles upes ietekas Varnovas upē. Āmtes centrs. Rakstos pirmoreiz minēta 1171. gadā. Bicova vēsturiski bijusi Šverīnes bīskapa rezidences pilsēta. 18. gadsimta pilsētā darbojās universitāte.

Pilsētas pievārtē atrodas Cēpelīnes (*Zepelin*) ciems, kas ir izcelsmes vieta gaisa kuģu konstruktora Ferdinanda fon Cepelīna dzimtai.

## Atsauces

## Ārējās saites
Norman

***Norman*** var būt:

* Normena — pilsēta ASV, Oklahomā;
* uzvārds
** Pīters Normens (*Peter Norman*; 1942—2006) — austrāliešu vieglatlēts.

## Skatīt arī
* normaņi
Tomijs Smits

**Tomijs Smits** (; dzimis ) ir bijušais amerikāņu vieglatlēts un amerikāņu futbola spēlētājs.

Vieglatlēta karjeras laikā viņš uzvarēja  200 m distancē ar rezultātu 19,83 sekundes, kas bija jauns pasaules rekords. Olimpisko spēļu apbalvošanas ceremonijas laikā viņš un 200 m bronzas medaļas ieguvējs Džons Karloss veica protestu pret rasismu. Tas ir palicis kā simbolisks moments afroamerikāņu cilvēktiesību kustības vēsturē. Pēc protesta abi amerikāņi tika izraidīti no Olimpiskajām spēlēm un tika diskvalificēti uz mūžu no starta šajās sacensībās. Pēc tam viņš vienu sezonu aizvadīja Sinsinati "Bengals" sastāvā amerikāņu futbola līgā.

## Ārējās saites

* ASV vieglatlētikas slavas zāles profils
Džons Karloss

**Džons Veslijs Karloss** (; dzimis ) ir bijušais amerikāņu vieglatlēts un amerikāņu futbola spēlētājs.

Vieglatlēta karjeras laikā viņš izcīnīja bronzas medaļu  200 m distancē. Olimpisko spēļu apbalvošanas ceremonijas laikā viņš un 200 m zelta medaļas ieguvējs Tomijs Smits veica protestu pret rasismu. Tas ir palicis kā simbolisks moments afroamerikāņu cilvēktiesību kustības vēsturē. Pēc protesta abi amerikāņi tika izraidīti no Olimpiskajām spēlēm un tika diskvalificēti uz mūžu no starta šajās sacensībās. Pēc tam viņš spēlēja NFL un Kanādas futbola līgā, taču beidza karjeru savainojuma dēļ.

## Ārējās saites
*

*
* ''The man who raised a black power salute at the 1968 Olympic Games''
Ruajāna

**Ruajāna** (, ) ir pilsēta Francijas dienvidrietumos, Jaunakvitānijas reģiona Piejūras Šarantas departamentā. 2008. gadā Ruajānā dzīvoja aptuveni 18,5 tūkstoši iedzīvotāju, bet tās aglomerācijā — 47,8 tūkstoši iedzīvotāju. Ruajāna ir viena no nozīmīgākajām Francijas Atlantijas okeāna piekrastes kūrortpilsētām.

## Atsauces

## Ārējās saites
Timo Bolls

**Timo Bolls** (; dzimis ) ir vācu galda tenisists.

Ar galda tenisu sācis nodarboties četru gadu vecumā. Pašlaik (2022) atrodas pasaules ranga pirmajā divdesmitniekā, ir bijis arī pasaules ranga līderis, pēdējoreiz — 2011. gada martā. Piedalījies sešās olimpiskajās spēlēs (, , , , , ). Izcīnījis divas sudraba (2008, 2020) un divas bronzas (2012, 2016) medaļas komandu sacensībās. Ar panākumiem startējis arī Pasaules čempionātā. T. Bolls ir seškārtējs pasaules vicečempions un trīs bronzas medaļu ieguvējs. Eiropas čempionātā izcīnījis 20 zelta medaļas, no kurām vairākas ir izcīnītas vienspēlēs.

## Atsauces

## Ārējās saites
Mistija Meja-Trīnore

**Mistija Elizabete Meja-Trīnore** (; dzimusi ) ir amerikāņu pludmales volejboliste.

Piedalījusies četrās Olimpiskajās spēlēs (, , , ). Sportistes lielākais panākums šajās sacensībās ir 2004. gadā Atēnās un 2008. gadā Pekinā izcīnītā zelta medaļa kopā ar Keriju Volšu. Pārī ar K. Volšu viņa ir spēlējusi lielāko karjeras daļu, ar viņu arī ir gūti lielākie panākumi. Pašlaik M. Meja-Trīnore ir panākumiem bagātākā pludmales volejboliste ar vairāk nekā 110 izcīnītiem tituliem ASV un starptautiskās sacensībās. Tai skaitā viņa ir trīs reizes uzvarējusi Pasaules čempionātā (2003, 2005, 2007).

Viņas tēvs Bobs bijis volejbolists (spēlēja ), māte Bārbara bijusi tenisiste. Precējusies ar beisbolistu Metu Trīnoru.

## Atsauces

## Ārējās saites
Kerija Volša

**Kerija Lī Volša-Dženingsa** (; dzimusi ) ir amerikāņu pludmales volejboliste. Trīskārtēja olimpiskā čempione (, , ) un bronzas medaļas ieguvēja 2016. gada vasaras olimpiskajās spēlēs. Viņai pieder rekords pludmales volejbolā par visvairāk uzvarētajiem turnīriem (135) un lielāko nopelnīto naudas laimestu (2 656 635 USD). Lielāko karjeras daļu spēlējusi pārī ar Mistiju Meju-Trīnori.

Ar izcīnītām 4 olimpiskajām medaļām Volša ir titulētākā sportiste olimpisko spēļu pludmales volejbola vēsturē. Papildu panākumiem olimpiskajās spēlēs, viņa ir trīs reizes triumfējusi Pasaules čempionātā (2003, 2005, 2007), kā arī izcīnījusi sudraba godalgu 2011. gada čempionātā.

Precējusies ar amerikāņu pludmales volejbolistu Keisiju Dženingu. Pārim ir 2 dēli un meita.

## Atsauces

## Ārējās saites
Džordina Vībere

**Džordina Vībere** (; dzimusi ) ir amerikāņu vingrotāja.

Trenēties vingrošanā sākusi četru gadu vecumā. 2011. gadā sāka piedalīties pieaugušo sacensībās un jau pirmajā gadā guva panākumus Pasaules čempionātā, kur izcīnīja divas zelta medaļas komandu sacensībās un individuālajā daudzcīņā, kā arī bronzas medaļu vingrojumā uz baļķa. Piedalījusies , kur komandu sacensībās izcīnīja zelta medaļu. Ar panākumiem ir startējusi arī *Pacific Rim* čempionātā (četras zelta medaļas), Amerikas kausa izcīņā (trīs zelta medaļas).

## Atsauces

## Ārējās saites
Džons Golsvertijs

**Džons Golsvertijs** (, , dzimis , miris ) bija angļu romānu un lugu rakstnieks. Viens no viņa ievērojamākajiem darbiem ir romānu cikls "Forsaitu teika" (*The Forsyte Saga*). Tieši par stāstnieka prasmi šajā romānu ciklā viņš 1932. gadā saņēma Nobela prēmiju literatūrā.

## Ārējās saites

* 
*
939. gads

**939. gads** () bija gads, kas pēc Jūlija kalendāra sākās otrdienā.

## Notikumi
* 14. jūlijs — Stefans VIII kļuva par Romas pāvestu.

### Nezināms datums
* Edmunds I kļuva par Anglijas karali.
* Leonas Karaliste no arābiem atkaroja Madridi.
* Vjetnama ieguva neatkarību no Ķīnas.

## Dzimuši

## Miruši
* 13. jūlijs — Leons VII, Romas pāvests 
* 27. oktobris — Etelstans, Anglijas karalis
Makūžu ciems

**Makūžu ciems** bija administratīvi teritoriāla vienība Viļānu rajonā. 1945. gada 2. novembrī Rēzeknes apriņķa Viļānu pagastā izveidoja Makūžu ciema padomi. 1949. gada 31. decembrī pēc pagasta likvidēšanas ciemu iekļāva Viļānu rajonā. 1951. gada 18. jūlijā Makūžu ciemam pievienoja likvidētā Ornicānu ciema kolhoza «Gaisma» teritoriju. Ciemu likvidēja 1954. gada 14. jūnijā, tā teritoriju pievienojot Viļānu ciemam.

## Atsauces
955. gads

**955. gads** () bija gads, kas pēc Jūlija kalendāra sākās pirmdienā.

## Notikumi
* 10. augusts — notika kauja starp Austrumfranku valsti un maģāriem, kurā uzvarēja austrumfranki.
* 16. decembris — Jānis XII kļuva par Romas pāvestu.

### Nezināms datums
* Edvigs kļuva par Anglijas karali.

## Dzimuši

## Miruši
* 8. novembris — Agapets II, Romas pāvests
* 23. novembris — Edreds, Anglijas karalis
Gnoiene

**Gnoiene** () ir pilsēta Vācijā, Mēklenburgā-Priekšpomerānijā, uz austrumiem no Rostokas Pēnes upes iztekas rajonā.

## Atsauces

## Ārējās saites
Kodži Murofuši

**Kodži Murofuši** (, *Murofushi Arekusandā Kōji*; dzimis ) ir japāņu vieglatlēts, startē vesera mešanā.

Piedalījies četrās Olimpiskajās spēlēs (, , , ). 2000. gadā Sidnejā ieņēma 9. vietu, 2004. gadā Atēnās izcīnīja zelta medaļu, savukārt 2008. gadā Pekinā ierindojās 5. vietā, 2012. gadā Londonā izcīnīja bronzas medaļu. Ar panākumiem startējis Pasaules čempionātā, kur izcīnījis visu trīs kalumu medaļas: 2001. gadā Edmontonā izcīnīja sudrabu, 2003. gadā Parīzē — bronzu, savukārt 2011. gadā Tegu — zeltu. 2003. un 2010. gadā sportists uzstādīja sezonas labāko rezultātu pasaulē.

Viņa tēvs Šigenobu un māsa Juka arī ir piedalījušies Olimpiskajās spēlēs.

## Atsauces

## Ārējās saites
981. gads

**981. gads** () bija gads, kas pēc Jūlija kalendāra sākās sestdienā.

## Notikumi

### Nezināms datums
* Vikingu jūrasbraucējs Ēriks Rudais atstāja Norvēģiju un devās uz Īslandi un pēc tam atklāja Grenlandi.
* Bulgāri iebruka Bizantijas impērijā.

## Dzimuši

## Miruši
* 20. jūnijs — Adalberts, Magdeburgas arhibīskaps
985. gads

**985. gads** () bija gads, kas pēc Jūlija kalendāra sākās ceturtdienā.

## Notikumi
* 6. jūlijs — arābi iekaroja Barselonu.
* augusts — Jānis XV kļuva par Romas pāvestu.

### Nezināms datums
* Vikingu jūrasbraucējs Ēriks Rudais uzsāka Grenlandes kolonizēšanu.
* Tika dibināta Anglijas pilsēta Vulverhemptona.

## Dzimuši
* *iespējams*
** Knuts Lielais, Dānijas, Anglijas, Norvēģijas karalis (miris 1035. gadā)

## Miruši
* 20. jūlijs — Bonifācijs VII, antipāvests
Irvings Saladino

**Irvings Saladino** (; dzimis ) ir bijušais Panamas vieglatlēts, kurš startējis tāllēkšanas sacensībās.

Piedalījies divās olimpiskajās spēlēs (, ). 2004. gadā Atēnās nekvalificējās finālsacensībām, savukārt 2008. gadā Pekinā izcīnīja zelta medaļu. Izcīnītā zelta medaļa bija pirmā Panamas sportistu izcīnītā zelta medaļa olimpisko spēļu vēsturē, un vispār pirmā medaļa Panamai pēc ilga pārtraukuma, kopš 1948. gada.Ar panākumiem startējis Pasaules čempionātā, 2007. gadā Osakā izcīnījis zelta medaļu. Vēl izcīnījis sudraba medaļu Pasaules čempionātā telpās 2006. gadā. Izvēlēts par Panamas karognesēju , taču savainojums Irvingu ātri izslēdza no cīņas par medaļām. 2014. gada Dienvidamerikas spēlēs ieguvis zelta medaļu. Irvinga personīgais rekords ir 8,73 metri.

2014. gada augustā viņš beidza piedalīties sacensībās.

## Atsauces

## Ārējās saites
126. gads

**126. gads** () bija gads, kas pēc Jūlija kalendāra sākās pirmdienā.

## Notikumi

### Nezināms datums
* Romas konsuli bija Marks Annijs Vers un Gajs Eggijs Ambibuls.

## Dzimuši
* 1. augusts — Pertinakss, Romas imperators (miris 193. gadā)

## Miruši
* Jaņa Ji, ķīniešu imperatore
Jenss Foigts

**Jenss Foigts** (; dzimis  Grēvesmīlenē, Mēklenburgā-Priekšpomerānijā, Austrumvācijā) ir bijušais profesionālais Vācijas šosejas riteņbraucējs J. Foigts velobraucienos izcēlās ar tieksmi aktīvi veidot uzbrukumus un kaujinieciskumu. Viņš bija spējīgs atkārtoti uzbrukt, saglabāt augstu tempu un aizmukt no peletona. Divas reizes J. Foigts ir valkājis *[[Tour de France]]* dzelteno līdera krekliņu, lai arī nekad nav piedalījies cīņā par kopvērtējumu velobrauciena noslēgumā, ko liegusi viņa atpalicība kalnu posmos. Viņš tika uzskatīts par vienu no sava laika labākajiem vispusīgajiem braucējiem. 2014. gada 18. septembrī pirms karjeras noslēgšanas viņš uzstādīja jaunu stundas rekordu. Tā paša gada 30. oktobrī to pārspēja Matiass Brendls.

J. Foigts darbojās kā sportistu pārstāvis *[[UCI ProTour]]* padomē, kā arī *[[Cyclistes Professionels Associés]]* (CPA) pārstāvis. Foigts arī publiski izteicies pret dopinga lietošanu.

Foigts bija populārs riteņbraukšanas fanu vidū dēļ sava braukšanas stila un publiskās attieksmes saskarsmē ar faniem un plašsaziņas līdzekļiem.

## Atsauces

## Ārējās saites
* 

* Profils ''Trek Factory Racing'' vietnē
Hanna Inglenda

**Hanna Inglenda** (; dzimusi ) ir britu vieglatlēte, startē vidējo distanču skriešanas sacensībās.

Izcīnījusi sudraba medaļu 2011. gada Pasaules čempionātā 1500 m distancē. Tāpat vairākas reizes uzvarējusi NCAA čempionātā dažāda garuma distancēs. Bijusi Lielbritānijas delegācijas sastāvā , taču sacensībās nestartēja.

## Atsauces

## Ārējās saites
Ellija Heiza

**Britnija Startevanta** (), pazīstama ar skatuves vārdu **Ellija Heiza** (; dzimusi  Montānas štatā) ir amerikāņu pornoaktrise. Darbojas studijā *Vivid Entertainment*.

2011. gadā tika nominēta AVN balvai kā labākā jaunā zvaigzne, kā arī saņēma divas mazākas balvas. 2012. gadā šai balvai nominēta kā gada labākā pornogrāfiskā aktrise (balvu saņēma Bobija Starra). Kopumā piedalījusies apmēram 150 pornofilmās, starp ievērojamākajām lomām var izcelt galveno lomu filmā *Star Wars XXX — A Porn Parody *(princese Leja), par kuru 2013. gadā saņēma XBIZ balvu kā labākā aktrise.

## Ārējās saites

* IAFD profils 
* AFDB profils
Skuškovas ciems

**Skuškovas ciems** bija administratīvi teritoriāla vienība Viļānu rajonā. 1945. gada 2. novembrī Rēzeknes apriņķa Dricēnu pagastā izveidoja Skuškovas ciema padomi. 1949. gada 31. decembrī pēc pagasta likvidēšanas ciemu iekļāva Viļānu rajonā. Ciemu likvidēja 1954. gada 14. jūnijā, tā teritoriju pievienojot Dricēnu ciemam.

## Atsauces
2012. gada Vācijas Grand Prix

**2012. gada [[Vācijas Grand Prix|Vācijas ''Grand Prix'']]** izcīņa notika 22. jūlijā, Hokenheimā. Trešo uzvaru sezonā izcīnīja Fernando Alonso, otrais - Dženons Batons, trešais - Kimi Reikenens.

## Kvalifikācija

**Piezīmes:**
: — Grožāns, Rosbergs un Vebers saņēma 5 starta vietu sodu par ātrumkārbas maiņu
: — Peress saņēma 5 starta vietu sodu par Alonso un Reikenena bloķēšanu kvalifikācijā

## Sacīkstes

**Piezīmes:**
: — Fetels, kurš finišēja otrais, pēc sacīkstēm saņēma 20 sekunžu sodu par nekorektu Batona apdzīšanu 66. aplī, izbraucot ārpus trases robežām, un tika atmests uz piekto vietu.

## Kopvērtējums

;Braucēju čempionāts

;Konstruktoru čempionāts

* **Piezīme**: parādītas tikai pirmās piecas pozīcijas.
Emīls Artins

**Emīls Artins** (, dzimis , miris ) bija Austroungārijas armēņu izcelsmes  vācu / ASV matemātiķis. Darbi abstraktajā algebrā, algebrisko skaitļu teorijā, L-funkcijās.

Dzimis Vīnē operdziedātājas un mākslas dīlera ģimenē. Uzauga Liberecā (mūsdienās Čehijā). Mācījies Vīnē, vēlāk Leipcigā. Pasniedza Hamburgas Universitātē. Tā kā Artina sievai bija daļēji ebreju izcelsme, pēc nacistu nākšanas pie varas Artins bija spiests emigrēt uz ASV. Strādāja vairākās universitātēs, tai skaitā Prinstonā. 1958. gadā atgriezās Hamburgā, kur 1962. gadā mira.

## Ārējās saites
Krakovamzē

**Krakovamzē** () ir pilsēta Vācijā, Mēklenburgā-Priekšpomerānijā, uz dienvidiem no Rostokas. Āmtes centrs. Futbolista Andreasa Reinkes (*Andreas Reinke*, 1969) dzimtā pilsēta.

## Atsauces

## Ārējās saites
Pavels Pogrebņaks

**Pavels Pogrebņaks** (, dzimis ) ir bijušais Krievijas futbolists un Krievijas izlases dalībnieks.

Futbolista karjeras laikā vislielākos panākumus ir guvis kluba *[[FK Zenit Sanktpēterburga|Zenit Sanktpeterburg]]* sastāvā. 2007. gadā kļuva par Krievijas čempionu, savukārt 2008. gadā ieguva UEFA kausu.

Krievijas futbola izlasē Pogrebņaks debitēja  draudzības spēlē pret Latvijas izlasi, kurā guva arī pirmos vārtus. Ir piedalījies 2012. gada Eiropas čempionātā.

## Sasniegumi
**Zenit**

* Krievijas Premjerlīga: 2007
* Krievijas Superkauss: 2008
* UEFA kauss: 2007–08
* UEFA Superkauss: 2008

**Tosno**

* Krievijas kauss: 2017–18

## Ārējās saites
1375. gads

**1375. gads** () bija gads, kas pēc Jūlija kalendāra sākās pirmdienā.

## Notikumi
* 10. oktobris — mūsdienu Nīderlandes ziemeļos tika pārrauti dambji un applūda plašas teritorijas.

### Nezināms datums

## Dzimuši

## Miruši
* 5. jūlijs — Šarls III no Alankonas, franču arhibīskaps (dzimis 1337. gadā)
* 24. oktobris — Valdemārs IV, Dānijas karalis (dzimis ap 1320. gadu)
* 21. decembris — Džovanni Bokačo (*Giovanni Boccaccio*), itāļu rakstnieks (dzimis 1313. gadā)
Stirnienes ciems

**Stirnienes ciems** bija administratīvi teritoriāla vienība Varakļānu, Viļānu, Rēzeknes un Madonas rajonos. 1945. gada 2. novembrī Rēzeknes apriņķa Stirnienas pagastā izveidoja Stirnienes ciema padomi. 1949. gada 31. decembrī pēc pagasta likvidēšanas ciemu iekļāva Varakļānu rajonā. 1956. gada 30. martā pēc Varakļānu rajona likvidēšanas Stirnienes ciemu iekļāva Viļānu rajonā, 1962. gada 18. decembrī pēc Viļānu rajona likvidēšanas ciemu iekļāva Rēzeknes rajonā. 1963. gada 14. maijā Stirnienes ciemu, izņemot kolhoza «1. maijs» teritoriju, pievienoja Madonas rajonam.

1954. gada 14. jūnijā Stirnienes ciemam pievienoja likvidēto Kasaliešu ciemu. 1962. gada 18. decembrī kolhoza «Pa Ļeņina ceļu» teritoriju pievienoja Rudzētu ciemam, bet 1963. gada 14. maijā kolhoza «1. maijs» teritorija tika pievienota Upenieku ciemam. Ciemu likvidēja 1965. gada 29. jūlijā, tā teritoriju pievienojot Varakļāniem.

## Atsauces
Alēns Bernārs

**Alēns Bernārs** (, ; dzimis ) ir bijušais franču peldētājs.

Viņš ir piedalījies divās Olimpiskajās spēlēs (, ). 2008. gadā Pekinā izcīnīja visu triju kaluma medaļas: 100 m brīvajā stilā izcīnīja zeltu, 4×100 m brīvā stila stafetē Francijas komandas sastāvā ieņēma otro vietu, savukārt 50 m individuālajā brīvā stila distancē izcīnīja bronzu. 2012. gadā Londonā izcīnīja zeltu 4×100 m brīvā stila stafetē Francijas komandas sastāvā. Ar panākumiem startējis Pasaules čempionātā garajā baseinā, kur izcīnījis divas sudraba un trīs bronzas medaļas. Pasaules čempionātā īsajā baseinā izcīnījis zelta medaļu Francijas komandas sastāvā 4×100 m brīvā stila stafetē. Vairākas zelta un citu kalumu medaļas izcīnījis arī Eiropas čempionātā gan garajā, gan īsajā baseinā.

A. Bernāram iepriekš ir piederējuši vairāki pasaules rekordi. 2008. gadā viņš tika atzīts par Francijas gada labāko sportistu un gada labāko Eiropas peldētāju.

## Atsauces

## Ārējās saites
Bernārs

**Bernārs** (; sieviešu dzimtē Bernāra) ir franču cilmes uzvārds. Cilvēki ar šo uzvārdu:

* Alēns Bernārs (*Alain Bernard*; 1983) — franču peldētājs;
* Andreass Bernārs (*Andreas Bernard*; 1990) — itāļu hokejists;
* Ēriks Bernārs (*Éric Bernard*; 1964) — franču autosportists;
* Klods Bernārs (*Claude Bernard*; 1813—1878) — franču fiziologs.

## Atsauces
Milorads Čavičs

**Milorads Čavičs** (, *Milorad Čavić*, ; dzimis ) ir bijušais serbu peldētājs. Viņš ir dzimis Kalifornijā un ir ASV un Serbijas pilsonis, taču starptautiskās sacensībās pārstāv Serbiju.

Viņš ir piedalījies četrās Olimpiskajās spēlēs (, , , ). 2000. gadā Sidnejā viņš nepārvarēja pirmo kārtu (100 m tauriņstila distancē arī tika diskvalificēts). 2004. gadā Atēnās M. Čaviča augstākais sasniegums bija 100 m tauriņstilā izcīnītā 16. vieta, vēl ieņēma 19. vietu 100 m brīvā stila distancē un 31. vietu — 50 m brīvajā stilā. 2008. gadā Pekinā serbs izcīnīja sudraba medaļu 100 m tauriņstilā, kā arī ierindojās 17. vietā 100 m brīvā stila distancē. 2012. gadā Londonā izcīnīja 4. vietu 100 m tauriņstilā un 13. vietu 4x100 m brīvā stila stafetē. Ar panākumiem startējis arī Eiropas un Pasaules čempionātos gan garajā, gan īsajā baseinā (kopumā ir septiņkārtējs Eiropas čempions).

M. Čavičam iepriekš ir piederējuši vairāki pasaules rekordi. Vairākas reizes ticis atzīts par Serbijas gada labāko sportistu (2003, 2008, 2009).

## Atsauces

## Ārējās saites
*
Maiks Bebkoks

**Maiks Bebkoks** (; dzimis 1963. gada 29. aprīlī) ir kanādiešu hokeja treneris.

2008. gadā kā "Red Wings" trenerim izcīnot Stenlija kausu, kā arī Kanādas hokeja izlases vadībā izcīnot 2010. gada olimpisko zeltu un 2004. gada Pasaules čempiona titulu, Bebkoks ir kļuvis par pirmo un pagaidām vienīgo treneri, kurš iekļuvis neformālajā Trīs zeltu klubā.

## Trenera karjera
Pēc īsas un ne pārlieku veiksmīgas spēlētāja karjeras, Bebkoks 1991. gadā kļuva par Rietumu hokeja līgas kluba Mūsdžavas "Warriors" galveno treneri, šajā amatā nostrādājot nākamās divas sezonas. No 1994. līdz pat 2000. gadam Bebkoks trenēja citu līgas klubu — Spoukenas "Chiefs".

No 2000. līdz 2002. gadam Bebkoks vadīja Amerikas hokeja līgas klubu Sinsinati "Mighty Ducks", taču tad tika iecelts par Nacionālās hokeja līgas kluba Anahaimas "Mighty Ducks" galveno treneri, jau savā pirmajā sezonā ar klubu aizvedot to līdz Stenlija kausa finālam. Līdz ar 2004.—05. gada NHL lokautu Bebkoka laiks "Mighty Ducks" noslēdzās.

2005. gada vasarā kanādiešu treneris pievienojās Detroitas "Red Wings", 2007.—08. gada sezonā kopā ar klubu izcīnot Stenlija kausu. Pēc gada "Red Wings" piekāpās Pitsburgas "Penguins" vien izšķirošajā, septītajā finālsērijas spēlē. "Red Wings" Bebkoks vadīja līdz pat 2015. gadam. Vasarā noslēdza līgumu ar Toronto "Maple Leafs", kļūstot par tās galveno treneri. "Maple Leafs" galvenā trenera amatā strādāja četrarpus sezonas, ne reizi nespējot pārvarēt Stenlija kausa izcīņas pirmos kārtu. 2019. gada novembrī tika atlaists.  apstiprināts par Kolumbusas "Blue Jackets" galveno treneri.

17. septembrī pēc tam, kad apsūdzības par neētisku uzvedību Spittin' Chiclets podkāsta ietvaros izraisīja NHLPA izmeklēšanu pret Bebkoku, viņš pirms pirmssezonas treniņnometnes sākuma paziņoja par atkāpšanos no galvenā trenera amata, un Paskāls Vincents tika nosaukts par Bebkoka pēcteci komandas galvenā trenera amatā.

Kanādas izlasi Bebkoks ir vadījis 2010. gada olimpiskajās spēlēs, kā arī 2004. gada Pasaules čempionātā, abos turnīros izcīnot zelta medaļas.

## Atsauces

## Ārējās saites